सीएसई ने शुक्रवार को कोलकाता में 'द अर्बन कम्यूट' शीर्षक से यह रिपोर्ट जारी की थी। इस रिपोर्ट में 14 शहरों में गाड़ियों से होने वाले कार्बन डाइ ऑक्साइड, नाइट्रोजन ऑक्साइड और पार्टिकुलेट मैटर जैसे प्रदूषकों के अलावा ईंधन की खपत को आधार बनाया गया है। शहरों की तुलना गाड़ियों की संख्या, जनसंख्या के मुताबिक यात्रा की जरूरत, यातायात के विभिन्न साधनों की भूमिका (पब्लिक ट्रांसपोर्ट, पैदल चलना, साइकल चलाना, निजी वाहन), दैनिक यात्रा की औसत दूरी, गाड़ियों में इस्तेमाल तकनीक और ईंधन के आधार पर की गई है।